
	1.
	Likumprojekts (grozījumi)
 Izteikt 8.1 panta septīto daļu šādā redakcijā:
(7) Lēmumu par atteikšanos izsniegt atļauju vai atļaujas izsniegšanu amatu savienošanai pieņem un noformē Administratīvā procesa likumā noteiktajā kārtībā, Lēmumu reģistrācijas kārtību nosaka institūcijas vadītājs.
 
	Iebildums
Valsts policija uztur iepriekš izteikto iebildumu par likumprojekta 8.1. panta septīto daļu (izziņas 59. punkts).   
Papildus norādām, ka likumprojekta 6. pantā ietvertā precizētā likuma 8.1 panta septītajā daļā paredzēts tostarp noteikt, ka Lēmumu par atteikšanos izsniegt atļauju vai atļaujas izsniegšanu amatu savienošanai pieņem un noformē Administratīvā procesa likumā noteiktajā kārtībā, izslēdzot no tā iespēju Lēmumu noformēt arī rezolūcijas veidā.
Atkārtoti norādām, ka valsts amatpersonai amatu savienošana daudzos gadījumos ir nepieciešama vienreizējai vai īslaicīgai (līdz vienam mēnesim) amatu savienošanai, kas, noformējot to Lēmuma veidā, radīs Valsts policijai nesamērīgi lielu administratīvo slogu. Savukārt likumprojekta anotācijas 1.3. sadaļā tostarp norādīts, ka "amatu savienošanas atļaujas izsniegšana rezolūcijas formā ir pieļaujama tikai izņēmuma gadījumos, kas noteikti Administratīvā procesa likuma 69.panta pirmajā daļā".  
Vēršam uzmanību, ka Administratīvā procesa likuma 67.panta pirmā daļa noteic, ka administratīvo aktu izdod rakstveidā, izņemot šā likuma 69.pantā minētos gadījumus. Savukārt Administratīvā procesa likuma 69.panta pirmā daļa noteic, ka administratīvo aktu var izdot mutvārdos vai citādi, neievērojot šā likuma 67.panta noteikumus, ja ir viens no šādiem nosacījumiem: 1) administratīvā akta izdošana ir steidzama un jebkura kavēšanās tieši apdraud valsts drošību, sabiedrisko kārtību, vidi, personas dzīvību, veselību vai mantu; 2) tas paredzēts piemērojamā normatīvajā aktā; 3) gadījums ir objektīvi mazsvarīgs; 4) administratīvā akta izdošana rakstveidā nav iespējama vai nav adekvāta.
No minētajām tiesību normām neizriet, ka administratīvo aktu var noformēt rezolūcijas veidā. Tādējādi lūdzam likuma 8.1 panta septītajā daļā paredzēt, ka Lēmumu atļaut savienot valsts amatpersonas amatu ar citu amatu var noformēt arī rezolūcijas veidā, kā tas ir noteikts jau pašlaik.
Līdz ar to lūdzam izslēgt no likumprojekta regulējumu, kas paredz atteikties no lēmuma, jo šāda regulējuma izmaiņām nav norādīts attiecīgs izvērtējums un pamatojums attiecībā likuma 7. panta sestajā daļā minētajām amatpersonām tostarp uz Iekšlietu ministrijas sistēmas iestādes un Ieslodzījuma vietu pārvaldes amatpersonām ar speciālo dienesta pakāpi.


 
Piedāvātā redakcija
 
	Inese Voloseviča (VP)



